
EXPUNERE DE MOTIVE PRIVIND OPORTUNITATEA 
PROIECTULUI DE HOTĂRÂRE 

Proiect de hotărâre privind închirierea prin atribuire directă a spațiului cu altă destinație  situat in Timișoara ,str. Joszef Preyer nr.9, pe o perioadă de 3 ani către ASOCIAȚIA ÎMPOTRIVA CANCERULUI TIMIȘOARA 


	Asociația Împotriva Cancerului Timișoara este o organizație non-profit înființată în anul 2009, în baza OG nr.26/2000, al cărei scop este lupta împotriva cancerului prin sprijinirea și susținerea post terapeutică a bolnavilor și aparținătorilor acestora , promovarea drepturilor  fundamentale ale bolnavilor de cancer și asistarea acestora în demersul de reintegrare socio-profesională .
Prin cererea cu numărul SC2017-8558/06.04.2017  Asociația Împotriva Cancerului Timișoara, a solicitat atribuirea spațiului situat în Timișoara ,str. Joszef Preyer nr.9.
Spațiul cu altă destinație solicitat are suprafața de 108,97m.p, fiind amenajat prin grija și cu investitiile financiare ale  Arhiepiscopiei Timișoara, sub coordonarea   preotului consilier Cristian Pavel , pentru Asociația Familiilor Anti-Hiv ,,Speranță în Viitor” , care a  avut sediul în acest spațiu , până în luna decembrie 2017 , ulterior acest spațiu fiind predat instituției noastre .
Spațiul despre care facem vorbire este liber de sarcini ,fiind înscris în cartea funciară  423780-C1-U3 Timișoara , număr top 16805/IV, în proprietatea Statului Român .
	Pentru a veni în sprijinul persoanelor bolnave de cancer adulți și copii, aparținători și oncologi , pentru a li se oferi suport medical bolnavilor de cancer și  pentru desfășurarea serviciilor psiho-sociale cu persoanele bolnave, Asociația Împotriva Cancerului Timișoara are nevoie de un spațiu în care să desfășoare activitățile specifice, precum și pentru  a promova drepturile  fundamentale ale bolnavilor de cancer și a-i asista pe aceștia  în demersul de  reintegrare socio-profesională .
	Considerăm oportună promovarea în forma prezentată, spre dezbatere în plenul Consiliului Local al Municipiului Timișoara a  Proiectului de hotărâre privind atribuirea cu contract de închiriere a spațiului cu altă destinație  situat in Timișoara ,str. Joszef Preyer nr.9 pe o perioadă de 3 ani către entitatea Asociația Împotriva Cancerului Timișoara .

